- Hindi News
- National
- चैंबर भवन में व्यवसायियों की समस्याओं को दूर करने के लिए लगेगा सुविधा शिविर
चैंबर भवन में व्यवसायियों की समस्याओं को दूर करने के लिए लगेगा सुविधा शिविर
व्यवसायियोंके लिए चैंबर द्वारा चैंबर सुविधा शिविर लगाया जाएगा। सुविधा शिविर होली के बाद 21, 22 और 23 मार्च को चैंबर भवन में लगाया जाएगा। चैंबर द्वारा गठित सभी उपसमितियों के चेयरमैन सुबह से शाम तक चैंबर भवन के हर तल्ले पर व्यवसायियों की समस्याएं सुनने के लिए उपलब्ध रहेंगे। शिविर के संचालन का जिम्मा अश्विनी राजगढ़िया, मनीष सर्राफ, अनिल गाड़ोदिया, विमल फोगला, रोहित पोद्दार और प्रमोद सारस्वत को दिया गया है।
यह निर्णय शनिवार को चैंबर भवन सभागार में उप समितियों की बैठक में लिया गया। बैठक में अध्यक्ष विनय अग्रवाल ने बताया कि व्यापार-उद्योग जगत की गतिविधियां आसानी से हों, इसलिए चैंबर हर पहलू पर पैनी नजर बनाए हुए है। मोमेंटम झारखंड के बाद राज्य में औद्योगिक निवेश का माहौल बना है, ऐसे में चैंबर यहां पहले से स्थापित उद्योगों की समस्याओं पर गंभीरता से कार्य करेगा। उन्होंने कहा कि व्यवसायियों का व्यापार बिना कठिनाई के चले, इसके लिए सभी उप समितियों के चेयरमैन जिला स्तर पर अपनी समितियों में सदस्यों को जोड़ें और अपनी उप समितियों के माध्यम से संबंधित समस्याओं का समाधान कराने का प्रयास करें। बैठक में पूर्व अध्यक्ष पवन शर्मा, राम बांगड़, अश्विनी राजगढ़िया, दिलबीर सिंह, मनोज बजाज, प्रमोद श्रीवास्तव, संजय अखौरी, पूनम आनन्द, शंभू चूड़ीवाला, आरएस अग्रवाल, किशन अग्रवाल, शशांक भारद्वाज, संदीप नागपाल, प्रमोद सारस्वत, नवजोत अलंग, रोहित पोद्दार, विमल फोगला, निरंजन शर्मा और दीपक शर्मा समेत कई सदस्य उपस्थित थे।
बैठक में विनय अग्रवाल, पवन शर्मा अन्य।
tgl_Latn sot_Latn hin_Deva hin_Deva hin_Deva hin_Deva awa_Deva